ઉમરેઠ તાલુકાના પણસોરા ગુજરાતી શાળા પાછળ આશીષકુમાર પ્રિયવદન ચૌહાણ (ઉં.વ.૩૨) રહેતા હતા. આશીષના પ્રથમ લગ્ન પંચમહાલ જિલ્લાના અડાદરા ગામની શિક્ષિકા યુવતિ સાથે થયા હતા. લગ્નજીવન દરમિયાન શિક્ષિકાએ એક દીકરા પૃથ્વીરાજને (ઉં.વ.૧૩)ને જન્મ આપ્યો હતો. દરમિયાન શિક્ષિકાનું મૃત્યુ નીપજતાં પૃથ્વીરાજ પોતાના પિતા પાસે રહેતો હતો. આશીષ ડીજેનો વ્યવસાય કરતો હતો. આશીષને એક વર્ષ અગાઉ ગામની જ ચાંદનીબેન કેતનકુમાર પંડ્યા (ઉં.વ.૨૧) સાથે આંખો મળી જતાં પ્રેમસબંધ બંધાયો હતો. બંન્ને અવારનવાર એકબીજાને મળતા હતા. પરંતુ ગત મે મહિનામાં આશીષે ઉમરેઠ તાલુકાના વણસોલ ગામની ઉર્મિલાબેન સાથે બીજા લગ્ન કર્યા હતા. જેથી ચાંદનીને મન દુ:ખ થતાં તેણે આશીષ સાથેના પ્રેમસબંધો તોડી નાંખ્યા હતા. ત્યારબાદ તા.૩જી જુલાઈના રોજ આશીષે ચાંદનીને કહેલ કે, તું મારી સાથે ફરવા ચાલ, નહીં તો હું ઝેરી દવા ગટગટાવી જીંદગીનો અંત આણીશ. દરમિયાન ૩જી જુલાઈની રાત્રીના આશીષ કારમાં પ્રેમિકા પ્રેમી સાથે ભાગી ગયો હતો. આ બનાવની જાણ સવારે ચાંદનીના પિતાને થતાં તેઓએ પોતાની દિકરીની શોધખોળ હાથ ધરી હતી. પરંતુ તેણીનો કોઈ જ પત્તો ન લાગ્યો ન હતો. દરમિયાન તા.૭મીની રાત્રીના સમયે ચાંદની તથા આશીષ બંન્નેએ અલીન્દ્રા-પણસોરા રોડ પર આવેલ સોઢાની મુવાડી નજીક સમાજ પોતાના પ્રેમને સ્વીકારશે નહીં તેમ જાણી બંન્નેએ ઝેરી દવા ગટગટાવી લીધી હતી.